钦定古今图书集成/明伦汇编/皇极典/第152卷 > 明十四
## 钦定古今图书集成/明伦汇编/皇极典/第152卷 > 明十四

### 孝宗本纪

按名山藏《典谟记》：“孝宗敬皇帝，讳祐樘，宪宗子也。母
曰纪淑妃。宪宗王皇后无子，万贵妃宠而妒，它妃不
得子。淑妃一幸上，为万贵妃所谮逐，既有身，及生上，
周皇太后、王皇后私育之，而不敢以闻。及六岁，宪宗
方知有上，即册立为皇太子。宪宗崩，以其年九月壬
寅即位，大赦天下，以明年为弘治元年。始宪宗册上”
为太子，时诏至南京，瑞云见孝陵，如车盖。既稍长，仁
孝恭俭，闻于东宫。及是，持麻衰，绝酒肉，日侍灵幄，哀
擗有加。时览记《孝经》《尚书》《家礼》《大明律》四种书，皆有
日课，有疑义，即召问法吏儒臣，天下翕然望治。于是
放省内苑鸟兽虎豹之属，勿饲之使自毙。追夺李孜
省、邓常恩、赵玉芝、凌中、顾玒、顾经、曾克彰、黄大经、江
怀、李成等故所赐冠剑、印章，谪戍之。降太监梁芳、陈
喜、韦兴于南京闲住。其馀以左道附孜省进者悉罢
黜。癸卯，上《大行皇帝尊谥》、庙号诏天下。十月享庙，乐
设不作。乙亥，上周太皇太后、王皇太后尊谥曰“圣慈
仁寿。”立张皇后，诏天下。降革成化中传陞冗员及大
慈恩等寺法王、佛子等职。御史姜洪、汤鼐，庶吉士邹
智连章论劾。大学士万安许致仕。追尊纪淑妃为皇
太后，上尊谥。十一月，贼破揭阳县，置孝丰县。起致仕
南京兵部尚书王恕为吏部尚书。改南京兵部尚书
马文升为左都御史。南京礼部尚书耿裕为南京兵
部尚书。升少詹事刘健为礼部右侍郎兼翰林院学
士，入内阁。礼部右侍郎丘濬进所撰《大学衍义补》，嘉
纳之。升本部尚书。以李孜省罪重，及梁芳、陈喜、韦兴、
邓常恩等俱逮系锦衣狱。辛巳，宪宗丧百日矣。先是，
上服丧二十七日，礼官请易服如制入朝，上素服如
故，群臣服吉者皆趋出。至是，百日又如之。进士潘府
请行三年丧，下辅臣详议。礼部侍郎倪岳定《仪注》，三
年不鸣钟鼓，不受朝贺，朔望宫中素服举奠。繇是上
孝德感动中外。十二月壬午，葬大行皇帝茂陵，以纪
太后祔。己丑，祧懿祖皇帝奉祔大行皇帝主太庙，作
奉慈殿，奉纪太后主焉。唐王芝址薨。

元年正月庚戌，月食不及一分，免救护。改南京刑部
尚书何乔新为刑部尚书。闰正月，始用朔望御奉天
殿，百官公服朝参礼。李孜省死于狱，其他方士仍戍
边。纪太后驾人，其亲属莫知，遣使入贺，求之。科道官
劾奏诸武将不职。上曰：“将才难，姑评，留其稍可者。”二
月丁未，祭先农，遂耕籍。封哈密卫左都督罕慎为忠
顺王。三月癸酉，视学，释奠先师，加币用太牢，改分献
曰“分奠。”赐祭酒訚、司业震坐讲。丙子，开经筵。丁丑，命
日讲。壬午，午朝，寿州知州刘概上封事，纳之。五月，嘉
兴贼陈辅作乱。命刑部右侍郎彭韶巡视浙江。赐故
南京右军都督府经历张黻诰命。六月癸巳，日有食
之。左庶子张昇论劾大学士刘吉，降调南京工部员
外郎。襄王奇镛薨。丁未，月食不及一分，免救护。命马
文升提督团营操练，升养病。给事中贺钦为陕西参
议，辞，许之。七月，命户部左侍郎李嗣兼都察院左佥
都御史，清理盐法于两淮；彭韶兼都察院左佥都御
史，清理盐法于浙江。九月，封诚泳为秦王，膺鉟为岷
王。官纪太后亲属贵旺二人，追赠太后三代，修其先
茔之在贺者。十月，代王献《海青报书》，返之曰：“朕靡敢
盘于游。《诗》不云乎：‘示我周行。叔祖或有忠谠，可时益
朕’。”十一月，置顺圣县，贼陈辅平，妖僧继晓伏诛。十二
月，申严官员势要、中盐禁。令公、侯、驸马、伯子孙读书
习礼。国子监

二年正月二月，以灾异问辅臣消弭之道。截湖广岁
漕米，遣户部郎中江汉、王宏分赈四川饥，更发银二
万为饥民具耕种，置从化县。下中书舍人吉人、御史
汤鼐、主事李文祥、庶吉士邹智、知州刘概、董杰锦衣
狱。既戍，谪之。四月，都察院覆奏：“巡按广东御史南言
叛贼系狱者三百馀人，久恐变，请皆决之。”上曰：“岂无
可矜疑？”锦衣驿人，令巡抚都御史秦纮复审之。以王
恕老，免其午朝，减免温、处二府及福安县卝课一岁。
五月，河决汴入淮，复决黄陵冈入海。六月，代王成炼
薨。七月，敕曰：“近京师大雨水，南京又有风雨之异。朕
恭祗天戒，尔文武百官其修省斟酌，以缺政闻。”于是

镇巡官查勘成都府卫“去岁赈恤后，今府库馀积几
何？收成几何，犹有被灾者，量免税粮，流移复业者见
杂役三岁。”八月奉宪宗主太庙。罢浦城县银冶。九月，
改南京兵部左侍郎白昂为户部左侍郎，修理河道。
十月，崞县妖贼王良等伏诛。连山县民告纪贵、纪旺
非太后宗支，命给事中珪、御史祐入贺，详访其虚实。
十二月，甲辰朔，日有食之。

三年正月二月，户部以凤、淮、扬、郧、襄、南阳、邓、唐诸府
水旱，免其粮草麦丝之税。上曰：“凶岁损上，甚称朕指，
急行之。”三月命天下州、县预备仓积粮，视里数为差，
以定黜陟。黜陟府州正官，亦视其属之积数。损粜苏
州仓米四万以济饥。给曾子庙祀田，令同姓一人主
庙。给田户五、洒扫户十，免其繇。增设四川按察佥事
一员，提督都江大堰，以兴水利。发太仓银万两，赈泰
安等县达官馀舍，损粜永丰等仓。复以固安、文安二
县民饥不能籴验口赈。四月举怀才抱德、山林之士，
赈蕃育、良牧二署被灾人户。敕巡抚陕西右副都御
史萧祯兼督马政。五月复设兴山县潞、沁二卫所，屯
田被水灾不及三岁，例不免粮。上曰：“民饥方赈，可复
征。”特免之。丁卯，月食，祠唐韩愈于孟。六月，襄王见淑
薨。七月，给事中珪、御史祐还言纪贵、纪旺诈冒无验，
发戍边。九月，命修理边墙，三年一遣大臣阅视。黜代
府、革爵武邑王聪。为庶人祠纪太后父母。桂林复
设东明、邑市二县。闰九月，封钱承宗为安昌伯，授宋
朱熹九世孙婺源岁贡贞为本县训导。十月，增祀元
韩建于余阙庙。十二月，彗星见天津，历营室，入室宿。
敕谕文武群臣曰：“天示星戒，朕斋沐告天，省己修德。
尔等宜各举职慎操，毋惰毋私，凡军民利病，时政得
失，条奏来闻，庶尽交修之道。”于是廷臣言事，悉从之。
四年正月，户部尚书李敏疾，乞归。上曰：“君臣一体，卿
毋去，朕使医视卿。”二月，封张峦为寿宁伯。敕三法司
曰：“曩天下诸司审录重囚，矜疑及辩遣者奚啻十数
百人。与其宽终，孰若谨始。其令继今问刑之际，察审
辞色，加意究之。毋傅致于一时，冀不坐于他日。”四月，
敕司礼监太监韦泰同三法司熟审勘问官有故失
入等罪，不追究焉。辛酉，月食。五月，予故刑部尚书吴
云赠谥，并故翰林待制王祎祠云南。七月，增城山贼
蓝粪等平。八月，总督两广都御史秦纮致仕。封皇弟
祐榰为寿王，祐椁为汝王，祐橓为泾王，祐枢为荣王，
祐楷为申王。修《宪宗实录》成。九月，皇子生。漳州贼温
文进等平。十月，黄河溢，命有司量赈开封、怀庆二府
及扬德、宣武、雎阳三卫被灾家。十二月，贵州苗贼乜
富架等杀掠都匀、清平诸处，庆王邃薨。起秦纮为
南京户部尚书。土鲁番速坛阿黑麻王遣使来贡，献
还城池人口并金印一，赐彩段五表里、金织衣一袭。
五年正月，命织彩籹绒毼曳撒于甘肃、陕西二处。御
史张文谏，命减之。二月，命陕巴袭封哈密忠顺王。三
月丁丑，名皇子。戊寅，立为皇太子，诏天下。命吏部访
求太祖功臣子孙之失禄者。进封张峦为寿宁侯。四
月，给事中王纶请绝龙船灯火之戏，禁斋醮戒坛之
妄。纳之。五月，致仕太子少保、礼部尚书邹干疏言：“浙
江水旱相仍，民穷而盗，请行蠲恤。”上曰：“干老致仕，尚
忧公，其持羊酒彩币，即家劳勉之。”六月，监察御史彭
程言：“臣监收光禄寺，见皇坛造器，云先帝修斋用也。
切见陛下即位，诸如此类废尽矣，何犹制此？异时李
孜省、僧继晓倡为邪术，虚耗民财。先帝笃信加礼者
无他，希福寿也。二人竟身不保，妄明甚。伏望遏邪崇
正，治逢迎罪，以明章陛下之恶好。”上曰：“彭程暴扬先
帝。”逮系锦衣狱。复改永安长官司为州。升授寿宁侯
峦勋阶为特进、光禄大夫、柱国，岁加禄米二百石，赠
三代，赐诰券。七月，命修饰宋岳飞祖坟，在汤阴者，有
司春秋祭。命三法司删定问刑条例，以辅《大明律》所
不及。以苏、松、浙江水灾，山东久旱，敕镇、巡等官加意
蠲赈。八月，定王府妾媵数：郡王毋过四人，将军毋过
三，中尉毋过二。命工部左侍郎陈政兼都察院右都
御史，总理河南等处水道。命户部左侍郎吴原兼右
佥都御史，巡视赈济、浙江，察其利弊当兴革者。南京
监察御史泽等劾奏南京成国公仪、兵部尚书蓥、礼
部侍郎琼、右通政纪、右副都御史瑀。吏部请令自陈
休致。上曰：“犹可使濯劘。”当事以水停南京、两浙额外
织造。九月，虎剌撒国回回等贡玻璃、玛瑙等方物，却
之，厚遣还。十月，封觐钧为宁王。祠故知府张瑛于建
宁。复左庶子张昇官。贵州苗作，命镇守湖广镇远侯
顾溥等讨之。广、惠、南、韶四府灾，下有司赈恤。十一月
令有办纳米银助赈者，授武职官。十二月，寿宁侯峦
卒，使其子鹤龄袭封，升次子延龄为都督同知。并陞
其义兄璘正千户，从弟岳、小姨夫麒俱副千户，从侄
伦、养子纯、义侄恪，俱锦衣百户。逮荆王见㴋，上与廷
臣会讯之，降为庶人，锢西内。

六年正月，南京科道官劾奏不职官二十员，命吏部从公考察毋枉。已，吏部、都察院会考中外官当降黜
者千四百员。上令方面知府指陈实迹，府州以下未
三年者，皆疏列之。尚书恕等疏上，因言：“陛下考察府
州以下，谓必待三年。其人诚感激上恩，顾贪鄙在位
者留之一日，则民受一日之殃。昔黄次公虽惜送迎
之费，范仲淹亦分家路之哭。”上曰：“祖宗爱惜人才，百
官考满，初任再任，有平常不称者，俱令复职，必待九
年，方明黜降。今或因风闻浮谤，遽革其勤劳所积官，
令其泯默不敢伸陈，无以开天下自新路，非治世宜。
其令方面知府年未六十者，疾不妨治事，素行不谨，
在升任前，及见任不谨，罢软无为，非本部访实，或巡
抚、巡按不互坐。并其馀官员到任未二年，非老疾贪
酷显著者，俱留治事。”于是吏部奉旨，复留九十馀人。
上勉其加意当官，毋来后议。二月，上曰：“报功古今所
重也。我皇祖佐命元勋，皆已配飨庙廷，其子孙或泯
焉，朕诏求之。”得常遇春元孙复、李文忠元孙璿、邓愈
五世孙炳、汤和六世“孙绍宗，可令世袭指挥使，各铨
附祖茔卫，以便其奉祀。”治河侍郎陈政卒。以浙江右
布政使刘大夏为都御史代之。四月，赐滁阳王后琥
冠带，奉滁阳王祀。土鲁番阿里麻率众夜袭哈密忠
顺王陕巴，杀其都督阿木郎，遂据哈密地。敕责之。命
兵部侍郎张海、前府都督同知缑谦往经略。自去冬
不雪，至于是月不雨。敕求直言。南京旧内火，置宾州
县、大罗卫，赈大兴、宛平二县。严自宫禁。闰五月，免两
浙盐课。太子太保、吏部尚书王恕致仕。六月，飞蝗蔽
日者三日，遣顺天府丞毕亨行县督捕。七月，太皇太
后病疡，上夜祷宫中。命户部分遣属官二员，核实近
畿诸府、卫秋田水灾分数，其夏田旱灾者，各免税有
差。刑部尚书彭韶致仕。八月丁丑，月食。九月，赐荆庶
人见㴋自尽。十月，行取番僧领占竹来居大慈恩寺。
礼部尚书倪岳等言：“领占竹被劾遣还，复承召命，骚
驿传启幸门，后难杜也。”上曰：“毋传令自来。”礼科右给
事中夏昂劾奏领占竹先因献顶骨数珠、骷髅、法碗，
叨冒陞赏，皇上登御，革职“遣还，远近称快。岳所谏阻，
岂区区一传哉？愿皇上严邪正治忽之防也。”上犹未
允。工科给事中柴昇等上疏极论，遂罢。十一月，改设
维摩、弥勒二州为流。十二月，以灾异叠见，谕在外镇
巡等官，惩贪暴，赈困穷，防贼寇，抚军民，痛加修省。命
归德州修微子祠，举山林怀材抱德之士。遂擢儒士
潘辰为翰林待诏，西安知府严永濬疏言：“‘灾变之来，
恒以类应。天久不雨，陛下近察禁幄服御之物，远验
工作司局之费，则德泽流滞，皎然可知。臣顷见陕西
杂造局二次降下图式，令织造彩装绒毼凡四十九
匹，先次坐派二十五匹，行布政使司办料，佣作费金
三千馀未就。今复造二十四匹，曰毋停’。臣不知”陛下
珍此之多，何以用之？以之上用，则毋过一再袭；以之
赏赉，则群下不敢当其色。若象比陕西积欠军士冬
衣布花，无虑百十馀万。前者办料佣作之费，皆扣除
那借所出，向移所取，以益所欠，未必不足补十一。乃
令民百馀家，男辍其耒，女弛其机，穷年营造，以备上
供，不堪甚矣。昔唐太宗纳马周之言，遂省供奉御器。
明皇听李德裕之谏，而罢银盝、织绫，夫岂圣明后唐
二君？下工部覆命，织未就者悉罢。

七年正月二月，以灾异命群臣修省，并极言时政得
失，军民利病，损粜保定、真定、河间三仓之一，以济饥。
三月，贵州苗乜富架、长脚等平。命有司督民捕蝗，捕
一升者予米倍之。以十事榜禁天下：曰弛盗，曰殃民，
曰淹狱，曰虐小，曰弊赋，曰滥罚，曰不遵信牌，曰积年
民害，曰凶徒，曰奸赌。四月，设陆凉州元谋县为流官，
改设马龙州流官知县一员。五月，命太监李兴、平江
伯陈锐，同刘大夏治张秋决河。设都匀府，更设独山、
麻、哈二州及清平县隶之。六月，高邮康济河成，设印
江县。七月，命工部左侍郎徐贯兼都察院左佥都御
史，往同巡抚都御史何鉴经理苏、松、常、杭、嘉、湖诸郡
水道。九月，兴王之国。十二月，皇第二子生。李兴、陈锐、
刘大夏塞决，成功遣行人赍羊酒劳之。敕甘肃镇巡
等官赈甘、凉诸边军。

八年正月，以皇太后圣体未安，免庆成宴。二月乙卯
朔，日食。岐王之国，河复南流故道。三月，巡抚山东都
御史翀等请黜沂州知州昌等九员，吏部覆请。上曰：
“人才能否，久乃见任，未二年者姑留之。从今有如此
奏黜者，吏部酌量以闻。”四月，科道官言：“本朝朝觐考
察，委之抚、按二院，参之布、按二司及州郡长，吏部、都”
察院又积其岁报殿最，据为去留。有不当者，朝野得
非之，科道得劾之，法最精尽。臣伏读弘治六年诏旨，
令吏部先期行文布、按二司考合属巡抚、巡按考方
面，年终奏行，部院立案，待朝觐日详审考察。如有不
公，许其伸理。臣仰知皇上爱惜人才至意，但人心巧
伪，所宜堤防。如第委二司考合属，恐“未尽谘访之。公
如部院立案待考察，恐致疏泄之弊。如许考退者伸

察院奉旨议覆。上曰：“人才进退，重典也，尚审询之，毋
有枉偏。”下山东副使杨茂元锦衣狱。已降为长沙府
同知；封张延龄为建昌伯。复设南赣都御史，辖江西、
福建、湖广、广东交界以弭盗。七月，追封宋儒杨时为
将乐伯，从祀孔子庙。敕副总兵彭清统罕东、赤斤、哈
密三卫所部兵，往征土鲁番速坛阿里麻。设河南参
政于南阳，以抚民治盗。八月，益王之国。九月，复设山
东右参政一员，总督劝农，兼管水利。设龙门县。
九年正月，经筵讲罢，赐讲官王华食。二月，增先师文
庙乐器如天子之乐。皇第二子厚炜薨，追封为蔚王。
三月己亥，冠皇子。广西流贼劫信宜县。闰三月，谕六
部、都察院，凡天下奏事，有旨令看详者，覆奏毋过二
日，看议者毋过三日。四月，岷王奏武冈知州刘逊诸
不法事，命锦衣往执之。六科十三道皆言：“锦衣，天子
亲军，非不轨妖言重情，不可轻遣。”岷王与逊抵牾，仅
坐禄米愆期。所奏干犯几百馀人，逮独止逊，单词难
明，曲直孰辩？乞下法司行镇巡官体勘，必有开坐。上
曰：“科道官不谙事也。亲王奏，一州官而已。有旨逮辄
交阻，其悉下锦衣狱。”府部司寺诸大臣为科道臣请
宽。上即日出之。六月，山阴、萧山二县同日大雨，山崩
水涌，漂庐舍二千馀间，死者三百馀人。命量免被灾
人户徭役，渰没漂损者给米有差。七月，录克复哈密
功。十月，命赈恤泸州及新津诸县之被水者。十二月
戊子，月食。既，赐故礼部侍郎兼翰林院学士薛瑄祠
额曰“正学”；故伏羌伯毛忠祠额曰“武勇。”刑部典吏徐
珪上书言狱，下都察院考讯。大理寺审允。罚两堂官
俸，发珪为民。

十年正月，加封张鹤龄母夫人金氏为昌国太夫人。
设太仓州。三月，敕谕少傅兼太子太傅、吏部尚书、谨
身殿大学士徐溥，太子太保、礼部尚书兼武英殿大
学士刘健，礼部右侍郎兼翰林院侍读学士李东阳，
詹事府詹事兼翰林院侍读学士谢迁曰：“朕惟我高
皇帝创业，定制所贻，子孙至矣。御制之书，连篇累牍，
宏纲众目，极大以精，随制随改，靡有宁岁。后所施行，
未尽更定。迨我太宗，继正大统，益弘远图，列圣相承，
至于皇考，因时制宜，或损或益，其条贯散见简牍，闲
百司艰于考据，闾巷或未悉知。皇祖、英宗睿皇帝有
志纂述，事弗克竟，以遗朕躬。兹欲仰遵圣制，遍稽国
史，以本朝官职制度为纲，事物名数、仪文、等级为目，
一以祖宗旧制为主，有损益、同异，据事系年，汇列于
后，缉以为书，以成一代之典，俾天下臣民是训是彝。
尔等详录谨书之，俾文质适中，事理兼备，称朕法祖
图治之意。”遂命溥健、东阳迁充总裁官，太常寺卿兼
翰林院侍读学士程敏政、翰林院侍读学士兼左春
坊左谕德王鏊、翰林院侍讲学士杨守阯充副总裁
官，名其书曰《大明会典》。甲子，始召徐溥、刘健、李东阳、
谢迁文华殿榻前商议诸司章疏。溥等各拟旨面录，
上或更定二三字，或削去一二语，皆得体要。复应手
新批，极其敏妙。有一疏条件多，刘健请退详拟。上曰：
“即商是。”已。赐茶出，下内官何鼎锦衣狱。五月，寇入潮
河川，指挥刘钦等二十七人死之。六月，命户部左侍
郎刘大夏、兵部左侍郎李介，俱兼都察院左佥都御
史，整饬大同、宣府兵粮。乙酉，月食。七月，山东巡抚都
御史翀等奉例考察，请黜老疾不谨等官。吏部覆奏，
命任未一年者留巡按陕西御史黻亦考察其属以
上。吏部如前旨请，上更命斟酌闻奏。八月，设镇远县。
河南邓州灾，命有司赈之。命宋儒周敦颐十三世孙
袭翰林院《五经》博士。九月，济、兖、青、登、莱五府被水若
虫，蓬、莱、黄三县疫，各命有司赈之。十月，敕加致仕都
御史王越太子太保，总制甘肃、延宁三边以御寇。十
一月，赈四川诸府。南京进贡内官奏：“管济宁闸者工
部主事盛应期，卫河船者”工部主事范璋阻滞荐新，
械系之。已，降为驿丞，置保康县。十二月癸未，月食。
十一年正月，苗贼入靖州境。三月，皇太子出阁讲学。
四月，礼科给事中冯子聪陈二事。一言：“寿宁侯赐第，
役作未休，毓秀亭继之，兴济庙继之。砻石镂木，百匠
并兴。帖翠涂朱，万民失业，功延累岁，费过钜万。今者
四方天鸣地震，水旱灾伤，京师风霾连日。陛下高拱
九重，耳不闻中外愁叹之声，目不击斯民贫苦之状，
土木之工不止，岂谓世道之际方亨？乞将臣言下所
司，集议缓急区别停减。”一言：“陛下即位，首革传奉冗
员，近来蹊径百千，经营钻刺。夫祖宗以来百三十年
于兹，玉叶金枝，遍满天下，造第乞禄不绝。岁岁经费
既不可少，额外又复加多，亏损名器，耗蠹财用，设有
不虞之事，且别出无名之征，国急民困，怨变所繇。乞
继今定拟铨选，文官必繇吏部，武官必繇兵部，阴阳、
医术、僧道、杂流必繇礼部，有夤缘传奉、陈乞恩泽者，
许当职奏治。”下所司。六月己卯，月食。命祭宋儒魏了
翁于鹤山书院。强贼黄绍等据思、明三州。八月，宁远
守备都指挥王臣死于寇。设新宁县，命赈恤祥符县民之被河患者。九月，寿王之国。十月甲戌夜，清宁宫
灾。乙亥，上遣召阁臣左顺门宣旨曰：“宫灾，朕奉侍圣
祖母，彻旦不寐。今尚未敢去左右，暂免朝参，可乎？”李
东阳、谢迁对曰：“宫闱大变，太皇太后震惊，皇上方左
右，免朝可也。”乃免朝，敕曰：“清宁宫灾，中夜达旦，朕心
惊惧，寝食靡宁。已斋诚遣告于天地、太庙、社稷、山川，
尔文武臣宜各省躬思咎，殚心效力，凡百司弊政，奸
贪显迹，及一应军民利病，皆直陈无隐，以助朕励精
之实，答上天仁爱之心。钦哉！”阉人李广以左道见幸，
至是死。上意藏有《奇方秘书》，使索之，得其籍，或黄米
若干石，或白米若干石，皆中外所馈送。上曰：“妄也。吾
尝行广，第足容哉？”左右曰：“此隐语。黄米金，白米银。”上
震怒，于是中外纷然，而籍在上所，不得其主名。刑科
都给事中朝用、监察御史天祐请执《广亲》任，责籍中
主名付法司。上曰：“科道官自指之。”吏部员外郎张彩
言：“圣德仁厚，恐或姑息；怒过且弛，恐或轻贷。请勿入
左右解释之言，大小臣有实迹者，悉以法轻重治。”翰
林院编修罗𤣱言：“诸臣平生自有定论，请涵容勿究，
以全臣工之体。”顷之，朝用、天祐等各臆指文武廷臣
名对。上曰：“人多无证，姑已，簿籍亦勿明免。”明年上元
节所用烟火，以后作派修理钱粮，内官监酌减之。户
科给事中徐昂言：“织造太多宜停；诈伪太纵宜禁；主
将大不称，宜简；工役太盛宜止。兴济县修庙之役；谏
诤太疏宜复。大班纠劾之典。”下所司。十一月，免陕西
织造上用羊绒，令小民旧欠岁派物料，勘实奏免。闰
十一月壬戌朔，日有食之。言官屡请取回镇守内臣
者，命如故。南京科、道劾奏文武大臣二十，馀皆留之。
御史胡献劾奏太监泰、寿宁侯鹤龄，下献狱，降蓝山
丞。十二月，都察院覆奏：“故太监李广招权纳贿，累赃
钜万，庄田盐货尤多，乞没入报罢。”以乾清宫灾，下《宽
恤诏》于中外。命祠故尚书夏原吉、工部尚书周忱于
苏州，故少保礼部尚书杨溥于石首。授徐珪为桐乡
丞。南京科道官举劾备考察，吏部覆奏。上曰：“其公议
毋枉。”

十二年二月，严左道禁。三月，给事中华㫤论劾学士
程敏政试目漏泄，命下举人徐经、唐寅狱。顷之，亦逮
系敏政，使都察院置对午门，令敏政致仕，㫤调外，经、
寅黜充吏。阙里。宣圣庙火，衡王之国。四月，命衢州府
春秋祭宋赵抃祠。八月，雍王之国。增设江西副使一
员，整饬九江、安庆、池州、建阳等处兵备。九月，命大学
士刘健等：凡有拟票文书，卿手书密进，毋令人代写。
《重建清宁宫成》。十月，吏科都给事中魏江、监察御史
姚寿等言：“迩清宁宫告成，匠官人等陞授若冠带、米
给者至百馀人。营缮郎中堂等陞京职二级或一级，
太监兴、太监瓒、太监训、英国公懋、兵部尚书文昇各
子侄一人，百户，锦衣、工部尚书贯加太子太保。夫清
宁方灾，阙里继之亢旱，星文加之示变。陛下降诏修
省，而名器反滥。乞照宣德以来及近年增修祧庙旧
例，量与恩赏，庶尽修弭之道。”上曰：“有成。命其置之。”以
清宁宫成，命大能仁寺灌顶国师那卜坚参等设坛
庆赞三日。大学士刘健等言：“佛、老异教，宫庭禁地，至
令妄徒。累日连朝，喧杂掖庭，惊动寝庙，废祖宗之法，
重圣德之累。且以皇上至孝纯诚，保佑自天，岂必假
异术于宫禁，然后可以上奉重慈，永祈福寿哉！臣平
日尸素，临事乏规，此等诏旨，猝不与闻。伏望速颁明
诏，撤坛斥僧，臣不胜待罪俟命。”时科道官皆以为言。
上曰：“卿言是。”顾永乐朝亦有之。既府、部科道皆极言。
上曰：“有旧事姑胥后。”十一月，奉太皇太后入居清宁
宫。十二月，科道官交章奏：“祖宗稽古，建官额数一定。
陛下初年已痛革额外传陞乞陞之弊，近又复然。前
清宁宫恩，臣等论列，未蒙俞允。文职少卿、寺丞等官，
武职千户等官，士子砥砺名节，武人冲冒矢石，积岁
阅月，始得一阶。今杂流末艺，坐得之，无以劝天下。乞
从革去，仍令旧职供事，庶可塞幸而苏民。”上曰：“业已
赏劳，其置之。”吏部尚书屠滽等言：“近日节次传陞文
职官员及冠带人等七百九十馀人，大臣科道非不
论列，臣等非不执奏，圣恩弘贷，曲赐包容。伏惟惜名
器之滥，究夤缘之奸。已传奉者尽褫其职；未传奉者
永绝其源。”兵部尚书马文升奏：“祖宗设武阶以待军
功，非有临战斩获，不得轻授，实欲奔走天下之豪杰，
责其效死以报国家。张𤣱辈绘技、画工，有劳者支俸
给，无官者予月粮，此外或赏金帛，或荣冠带足矣。何
至概受武职，全注锦衣，径准袭替？夫百官俸赐，尽出
闾阎，竭其膏血养此阘。”“非陛下爱民保邦意，伏望
俯察谏官之言，上尊祖宗之法。”皆不报。命宋程颐十
八代孙继祖袭翰林院《五经》博士。

十三年正月，工部尚书徐贯等言：“改样纻丝纱罗，近
岁织造以万计，尚未就绪。今又织诸色花样于苏、杭
千五百馀匹，匹价或至四五十金，费财淫工，度非皇
上崇朴尚俭之意。殆近习希宠，不恤民艰。伏望断自

员，京、通监督各三员，著为令。赐宋谭节妇祠额曰“贞
烈。”

〈注〉吉安府知府张本奏：“永新县有谭节妇者，宋宗室女。元兵入城，妇从其家俱匿县学中。兵至，杀其舅姑与夫，执妇，欲污之，妇哭骂不从，遂并其子皆死。血渍礼殿，附入砖上，宛然妇人抱婴儿状。沙磨火煆，其状益显。请修葺旧祠，春秋致祭，以励风俗。”礼部覆奏，从之。

二月，《问刑条例》成。三月，给总督京、通仓场太监蔡用
关防，为故西天佛子著癿领占造塔。四月己亥，月食。
彗星见室壁间，芒尺馀。兵科右给事中屈伸言：“陛下
近者游燕太频，视朝太晏，宴频倦神，晏朝废政。今灾
异频告，边方多惊，愿惕然敬畏以应天，赫然震怒以
御侮。”纳之。命吏科给事中许天锡往大同按恤阵亡
“军士及边民被寇者。”以大同洊警，命平江伯陈锐充
总兵官太监，辅监督军务；户部左侍郎许进兼都察
院左佥都御史提督军务；都督刘宁充副总兵，杨玉
充左参将，太监姚举监枪往御之。复增陕西按察副
使一员，整饬环庆等处兼理盐法。赐寿宁侯鹤龄庄
田于肃宁诸县，亩赋五分。户部尚书周经再执奏，不
允。壬子，上御平台，召刘健、李东阳、谢迁，顾问章奏，次
第裁决。上晏朝，刘健谏纳之。五月甲寅朔，日食。丙寅，
复召刘健、李东阳、谢迁，《出诸营提督官辞任疏》逐名
访问面裁决。御书手敕付兵部行之。周经致仕。六月，
命兵部左侍郎王宗彝兼都察院左佥都御史，经略
密云、潮河、古北口。工部左侍郎史琳兼都察院左佥
都御史，经略紫荆关等处。寇数入大同。上曰：“陈锐受
命出师，今月馀，婴城自守，诸将怯惴不足仗，其召锐
及金辅许进、刘宁还。”遂命太监扶安监督军务，保国
公朱晖充总兵官，都指挥佥事神英充右参将，再领
京营官军五千往，命取太监任良别用。七月，李杲、张
玉予致仕。科道官言：“人臣致仕，优礼也。李杲、张玉诱
杀奸欺，固宜显戮，而优之以礼，恐三卫夷闻之，积恨
反侧，非所以警边臣，惩有罪。”上曰：“姑如旨。”革金辅管
营，并革陈锐、刘宁禄俸，闲住许进令休致。命朱熹十
一世孙举袭翰林院五经博士。八月，立宋杨太后庙
新会县。先是，吏部覆府部科道等官所言，汰冗员、革
传陞等事。有旨：“待查奏至定夺。”至是，吏部奏上。上曰：
“罢。”九月，翁源县流贼平，置灵州行人司。行人王雄言：
“比者皇上命平江伯锐率众出征，不能一矢相加，遗
则遣朱晖往代。夫兵部始与诸臣廷议，曾不审锐谋
勇有无，猥以上请，谩若姑试，斯不贵议矣。一试于锐，
已为寒心。今又再试于晖”，臣料举晖者，必谓其从父
征伐，多习战陈，顾处囊之锥，末未见也。昔萧何举韩
信，谢安举兄子元，杜黄裳举高崇文。夫惟天下豪杰
能知豪杰，汉、晋、唐三君即未悉信元崇文，固悉其举
元崇文者。陛下未悉朱晖，悉举朱晖者乎？夫今监督、
提督即唐观军容使，以郭子仪、李光弼之勇略，不胜
一鱼朝恩，“一观军容，九节度之师皆溃相州，况其下
哉！今天下之大，岂无古名将者？但以太平久，无所见
才。臣愿陛下及晖未发而止其行，责前推举陈锐者
正其轻罔之罪，毋发，然后再会。廷臣就边方都督中
选任其生长边陲、结发习战者，俾专阃外，勿复置监
督、提督挠之。”上责雄妄言阻军，下锦衣狱。已，调为浪
穹丞。十月，录收复哈密功。丙申，月食，封秉欆为秦王。
十一月，严取沿边材木禁。十二月，吏科给事中许天
锡还言“威远之败，偏裸将领死者五十二人，军士失
亡千有馀人，战马兵仗称是。”上命游击将军王杲并
副总兵昇右参将恭，处决如律，总兵王玺并家属悉
谪戍。巡抚都御史洪汉革职闲住。工科给事中张文
奏：“近太监李兴有灯节烟火之请，皇上以三分为率，
减去分半。兴改奏止减一分。夫以今年吴、楚、徐、淮巨
浸淊天，山西旱甚，加以云南思、陆之为变，两广猺獞
之贻患，荆襄流民之啸聚，江西腹里之强盗公行，何
谓无事宴乐以嬉？臣请停免明年上元鳌山烟火。百
官筵宴，以其费给军，使天下晓然知陛下忧民足国
之心。其所樽节，培养甚大。”工部覆奏。上曰：“即减分半
如前旨。”顷之，工部复言：“陛下允张文之奏，中外忻贺。
光禄寺供办乾清等宫灯节茶饮攒盘之类，比弘治
初元加倍，请命光禄寺节省如旧。”从之。己酉岁除，遣
太监荣传意内阁：“连日奉侍两宫，勤劳少须调理。今”
日视朝稍迟。特谕卿知。

十四年正月二月，内府针工局请比例招收幼匠千
名。工部议：“往年尚衣监招匠千名，兵仗局效之，遂至
加倍。军器局、司设监又效之，亦招一千。今针工局复
请，乞停止以节冗滥。”上曰：“收五百。”宣、大二边马灾，遣
祭北岳、北镇。以陕方用兵，取回织造绒褐内臣，选补
团营壮军。四月，韩王偕灊薨。南京户科给事中张宦
等奏：“陛下初年禁绝奢淫以来，固本而足边何？比者
横恩滥赐之溢出，修饬缮造之泛兴，祷祠游玩之纷举，偶因内帑稍乏，即命支取太仓，耗散财物，无此为
甚。臣等远闻近取太仓粮银四十馀万，明命不下于
所部，秘旨特奉于中官，人心惊愕，皆曰常费为经，无
名属浪。未必尽出圣意，或因左右之言。夫今边疆寇
患，数战不利，军资耗损，请给相仍，刍马毁毙，买补方
急。正宜存省府库，整饬边储。奈何衅门大开，夤缘连
茹，前费复兴，前革复进，前裁抑复宠遇，前窜，戮复崇
礼，大小臣工，力救此弊，陛下虽不疏斥，亦不采纳，臣
恐冗途日滋，国计日诎。乞下所部议，请取自上断。”仍
以四十馀万还太仓，“非边饷军需，毋轻动。”户部覆议，
上纳之。司设监太监鲜奏：“近收充幼匠千名，乞附籍。
锦衣月支米一石，岁给冬衣布花。”户部议：给米五斗，
花布免支。上曰：“月八斗。”以南京鸿胪寺卿王璟为右
佥都御史，理两淮盐。五月赈山西大同等处军民被
寇家辽东镇裔堡火，军民死者七百馀人。命镇、巡等
官痛修省，抚民而饬边。礼部言：“光禄岁办牲口不下
十万，近屡言不足。天下物产有限，额外费出无已。以
十万牲口而解送爽期，民穷可见。牲口十万，岁供不
足，费繁可知。年复一年，何有穷纪。伏愿裁近幸宴赏，
悉如元年之旧，省无名浮费，一准先朝之实。”上曰：有
处武冈州苗贼乱，命天下绘《地理图》进御。太监李兴
请建寺大兴县东皋村以祝圣，更乞赐额，护敕以僧
录司左觉义定锜住持。得旨，升定锜右讲经额，寺曰
隆禧。礼科给事甯举等奏礼部请从之。上曰：“已。”有旨，
置勿论。七月，秦王秉欆薨。遣科道官清理天下屯田。
闰七月，御用监王瑞等赍送元武像。武当奏，带随行
官舍勇士、人匠八十馀人，用黄马快船六十馀艘。科
道交章谏，不允。吏部尚书岳、兵部尚书文升力言。上
曰：“有成命，第毋生事扰人。”八月，置新化州。九月丙子
朔，日有食之。初，陕西有地震泉涌之变，府部等衙门
请革传陞军官三百馀人，不允。至是山西同日地震，
复以请。上曰：“如旧，非特旨，夤缘乞者。”乃罢之。庚寅，月
食，汝王之国。起秦纮为户部尚书、都察院右副都御
史，代史琳总制陕西、固原等处。十月，吏部尚书倪岳
卒，廷议举兵部尚书马文升、刑部尚书闵珪代之。御
史文森、张大有、曾津奏荐致仕户部尚书周经、总督
两广军务右都御史刘大夏。上曰：“大臣进用自朝廷，
森等何得辄与？”下锦衣鞫讯之。吏科给事中许天锡
与科道官论救，乃命赎杖还职，而以文升为吏部尚
书，刘大夏为兵部尚书。岐王祐棆薨，升工部营缮所
所副，海等三十二人官各一级。吏部言：海等夤缘乞
陞，当治如前旨。上曰：“罢。”命日讲添《周易》一书，暂停《贞
观政要》。刘健等言：“圣学日增，廷臣相庆。乃《贞观政要》
多载唐太宗致治之迹，事切而代近。祖宗列圣，率崇
是书。伏望少延天听，仍旧进讲纳之。”十一月，以两畿、
山东西、河南等处旱灾，使刑部左侍郎何鉴、大理寺
右寺丞吴一贯往赈，封睦㰂为周王。辽东大饥，命户
部济银五万。谕吏部、都察院，明岁当考察，其详咨黜
陟，毋偏徇。以山、陕罹寇，暂免一应科派物料。

十五年正月，朱晖、苗逵、史琳以寇出套，率师还京，遣
内臣劳之酒于榆河。兵科都给事中屈伸、御史林世
远等劾奏：“晖等出师无功，获首三级，报功万馀。宁夏、
固原之警，逗遛不援，当治失机，又何劳也。”兵部覆奏
不允。南京科道官劾奏方面官以下可罢黜者十有
五人。上嫌其多且无指实，下吏部详访之。及吏部与
都察院考察上，上曰：“斥过当再详如前旨，皆言臣奉
命以来，尽心焉耳矣。至于再三，乃敢以请。”上曰：“朕念
才难丁宁焉。既云然，其如拟。”赵王见灂。晋王锺铉薨。
三月，取回督造磁器内官于饶州。戊子，月食。四月，升
致仕佥事章懋为祭酒，祠宋文天祥庐陵。以赵士赏
等四十馀人配蒋骥、陈瑶，至，宥之，使骥带俸旧府。瑶
对品调外，刑科都给事中，瑁监察御史。允中言：“骥、瑶
命下之日，中外沸腾，咸谓前者大同失机，总兵玺论
死，都御史汉斥罢。骥、瑶贪以启衅，坐而丧师。事败之
日，欺以罔上，反得轻释，无以息嗷嗷之议，服玺、汉之
心。请明正其罪，为守边戒。”不允。设内臣，金齿、腾冲，兵
部科道官请罢。不允。命顺天府赈恤都城内外贫民
若残疾孤寡者。泾王之国。祠宋朱熹于徽；如建阳，祠
宋江万里于饶。五月，以灾异修省，下群臣言事。刘健
请早朝以勤政，日讲以视学，节俭以省费，刚断以决
事，纳之。行取番僧国师领占竹于大慈恩寺，礼部尚
书张昇谏，不允。七月，录刘基九世孙瑜世袭处州卫
指挥使。贵州贼米鲁及福祐等伏诛。八月，淮王祁铨
薨，封祐采为赵王。南京大雨，水坏屋拔树，遣祭于天
地、太庙、孝陵、皇陵、社稷、山川之神。九月庚午朔，日有
食之。光禄寺具内外官员人等每日酒饭及西华门
等处所畜鸟兽料食之数以闻。上手批百二十条。于
是大放内苑杂禽兽。命南京右佥都御史林俊巡视
江西，以弭盗。十月，工部奏：太监李兴请办元宵烟火
物料，有旨：减半，民受赐已。今天示频仍，灾变迭生，乞
通停罢。许之。十一月，刘健等请上《早朝勤政》，纳之。十二月，科道官交章言：“总兵、副将、守备任缺，兵部参舆
论，推举制也。山东缺总督、备倭官，兵部所推，不蒙简
用。”御笔亲批：“王宁，陛下何至以宁一人坏祖宗法？乞
治其奔竞罪，择用兵部举者。”上曰：“有前旨。”纂修《大明
会典》成，以南京太常寺卿杨一清为都察院右副都
御史，督理马政。

十六年正月己巳朔，上疾，不朝。二月辛丑，始朝，改郊，
以将郊始。赐大学士刘健、李东阳、谢迁蟒衣，人一袭。
戊申，大郊祀，铸“弘治通宝”钱。三月，置成步县。传旨以
寿宁侯姻党生员孙伯坚为中书舍人，卢永春、孙伯
义为司宾署丞，孙伯强为司仪署丞，舍人朱臣、梁路、
李衢、桂实为锦衣百户。吏、兵二部执奏，不允。四月，祭
酒章懋辞免新命，不许趣之。五月，增设四川按察副
使一员，整饬威、茂兵备。命翰林院编纂三皇、五帝以
来历代事迹，以便御览。六月，减苏、杭织造三之一。七
月，命修《本草》书。上好医药，常以剂赐臣民，至是命修
书焉。申王祐楷薨，置定州。八月，录故赠侍讲学士刘
球曾孙祠官之。九月，以淮阳、庐、凤、宁波诸府旱饥，遣
都御史王璟巡视，浙江副使汪舜民于淮阳，佥事阎
玺于庐、凤，随宜赈济。北直隶、山东、河南、湖广有被灾
郡，皆如例恤之。以凤、庐二府，滁、和二州大旱灾，发南
京户部兑馀米给赈，选部属府州县正佐有风力者
领其事。进封张延龄为建昌侯。十月祀元陈澔于都
昌。以修《诗海珠玑》书成，传旨陞文华殿办事，鸿胪寺
左少卿周惠畴等二十一人官一级。十一月，升授朝
天等宫高士杜永祺等四十三人道官有差。科道官
奏：“杜永祺等或陞真人，或兼住持，或荣以诰命，或与
之印信，拥尊专宠，非圣朝美事。乞一切罢，毋开后端。”
上曰：“有旨，已命内阁给与诰命封号。”刘健谏纳之。十
二月，封彦汰为岷王，《旭櫏》为韩王。封闭沂州胡陵山
矿穴。

十七年正月，内批：命卢龙卫指挥使胡震署都指挥
佥事，分守通州。兵部尚书刘大夏、兵科都给事中屈
伸等争，不允。监察御史刘玉疏言：“幸门开则群枉进，
言路塞则庶政隳。孙伯坚等以传奉列文阶，金琦等
以传奉任武职，传奉不已继之。”《内批》：“始者王宁，今则
胡震。昔王宁命下兵部，言官犹交章入争，胡震效尤，
今皆缄默。此见圣志稍移，群心益靡，甚可惧也。”上曰：
“业用矣。”申严诬告禁。升太常寺卿崔志端为礼部尚
书，仍掌寺事。科道官劾志端羽流，不宜滥清秩。上曰：
“先朝有之，业陞矣。”二月，加赐太保寿宁侯张鹤龄禄
米岁四百石，建昌侯张延龄岁六百石，通前千六百
石。巡抚北直隶都御史缙以淮、扬、庐、凤四府并徐州
灾伤，请折收今岁兑粮十五万五千石备赈，三年后
补还。上曰：“既灾重民饥以流亡，其即如奏，不用补也。”
命造延寿塔朝阳门外。大学士刘健谏，上曰：“其即罢。”
兵部尚书刘大夏等言：“江北、南诸府灾甚，陕西往岁
困用兵，江、浙诸省亦多事。乞命抚按蠲减租役，专务
生养。”上曰：“中外灾伤民困，朕甚悯焉。卿言深切时弊，
有当行者，明白议拟以闻。”户部议覆：吏部尚书马文
升奏乞减光禄寺厨料十之二。上曰：“岁荒民贫，朕实
痛心。各衙门支用物料，其务节约，毋滥费。”三月壬戌
朔，圣慈仁寿太皇太后崩。丁丑，既朝退，上以钱太后
与裕陵异葬不合礼，召刘健、李东阳、谢迁面议，复讲
《祔庙礼》曰：“好为朕处之。”连称心腹大臣呼“先生。”既对，
上下板阶，顾内臣启扉，立送出。戊寅又议之，乃下廷
臣集议。既议上，癸未又召议之。凡三召对，乃命特建
庙奉享，仍称太皇太后，以伸朕尊亲之意。壬午，上周
太后尊谥，增设陕西苑马寺并行太仆寺寺丞各一
员。四月享庙，乐设不作。丁酉，上《大行太皇》太后尊谥
诏天下。己酉，祔葬于裕陵。思恩府土官知府岑濬攻
破田州府，命两广总镇官调三广兵剿之。上谕礼部
曰：“朕服制虽遵《遗诰》，中心痛疚。月朔望，其暂免陞殿，
百官常服，奉天门朝参。凡节免宴，百官毋朱衣。大节
天下毋庆贺，使豫闻之。”闰四月，重修阙里孔庙成，御
制碑文，遣大学士李东阳往祭告立碑。刘大夏为两
畿、浙江、江西、河南、山东，请蠲夏税，许之。命它灾伤处
抚、按官皆勘实蠲免。以南畿灾重，停去年奏拟兑军
粮米折银未征者，并下户部裁减冗食。复免山东诸
府卫去年粮草。命所司勘灾迟慢者罪如律。刑科给
事中杨褫言：“两畿、河南、山东自春徂夏不雨，黄河以
北旱风大作，穷民昼夺，嘉、湖、淮、扬人相食。乞痛敕百
官同加修省。”从之。遣大臣分祷天地、社稷、山川。南京
刑部左侍郎兼都察院左佥都御史樊莹巡视云、贵，
考察复命。上曰：“过多，吏部酌其履历考语以闻。”既奏，
上留五人焉。上曰：“庶政多弊，害于军民，上干和气，朕
甚轸焉。有最要者以闻。”五月，荆王祐栏薨。吏科给事
中许天锡言：“天视听在民，民殃祸在政，而政之蛊弊
在人。自古灾变未有多若今者天鸣地震，水火之患，
昆虫草木之妖，风霾星雹之异，甚至昼晦八日，赤地
千里，而盗贼纵横。皇上敕中外寻求弊政矣。今外臣方面以下，三岁一考，岁有抚、按、监临，闲从科道纠劾。
惟两京堂上官不也，即屡经弹奏，率见优容，五品以
下惟十年考察，而居官大约九载为期，又或转陞、复
除、别改者。乞今两京五品以下，通行考察，如例黜降。
以后每六年一考，两京堂上官经弹奏者，悉令自陈
休致，取上裁。罢黜数人，用儆有位。”臣又闻之，古有灾
异，策免三公，霖雨恒阴，亦或避位。今文武大臣既不
能引咎避位，陛“下又未遽策免，亦宜且暂革其公少
之衔，以昭忧勤之实。俟天心既回，乃复还厥职。臣又
闻祖宗朝之御内官也，恩不泛施，法不轻贷，内外各
有定额。近年内府各监局掌印、佥书多至三四十员
外，而各衙门管事不知其数。留都亦然。凭陵奢暴，莫
可弹举。蠹蚀朝廷之命脉，涂塈生灵之脂膏。乞敕司
礼监会同内阁悉行考察，严加革裁。以后三年、五年，
著为定例。”上善之，命所司速看详。于是命六年一考
察两京五品以下官，著为令。命以春秋祀宋臣刘子
晕于建安。六部上《革弊要事》，上悉可其奏。取回南京、
苏、浙等处织造内臣。以畿内、山东等处旱灾，命礼部
左侍郎李杰祭告天寿山，各巡抚官祭告北岳、北镇、
东岳、东镇、东海之神，文武大臣皆避位，上皆慰留之。
敕吏部、都察院曰：“朝觐考察，三岁一行，我祖宗法古
图治盛典也。比岁考察后，籍籍奏诉。盖因抚按官考
语不实，尔等询访欠周，勤敏廉直者或被抑，贪黩夤
缘者或苟容，以致人无劝惩，士风日坏。夫生民休戚
系有司，有司不得人则民愁叹，上干于天。今四方灾
异频仍，率繇此。明年正当朝觐考察期，其预行各抚
按官慎之重之。尔等亦宜精白一心，精别贤否，庶几
泽被生民，上回天意。钦哉。”陞河池县为州，申严勋戚
家人以势扰民禁。六月，襄王祐材薨。兵部尚书刘大
夏自劾乞休，不许。召问故，对曰：“民贫恐变。本兵重地，
臣不足任之。”上曰：“夫征于民，有常制乎？”对曰：“近恐多。”
问兵，曰：“贫等民。”因举铎木、香材无艺之征与转漕番
操了责私役诸苦。上曰：“岂知至是，其条闻。”既条，上嘉
纳之，仍诏诸司议处各条弊政与分外之征以闻。上
问大夏曰：“岁储不给，财安在？”对曰：“昔臣备员广东，见
广省岁廪与中镇岁索殊不相当。”上谛思久曰：“求如
邓原、麦秀者无宁已。”上谕刘大夏曰：“事有不可，每欲
召卿以非部事。止有当行罢者，卿以揭帖密进。”大夏
对曰：“不敢。”上曰：“何哉？”大夏曰：“先朝李孜省可以为戒。”
上曰：“国事也，岂比孜省？”大夏对曰：“臣下以揭帖进，朝
廷以揭帖行，是亦前代墨敕斜封之类也。愿陛下外
付府部，内谘阁臣，公是非焉。”上称善。辛巳，召刘健、李
东阳于煖阁，命语刘大夏：“谨备边，健请并整点京营
官军听征，慎选总兵官。”上可。张懋健对须习战者。上
曰：“在《方略》。”东阳曰：“京营军，徒名耳，故有十万，今损过
半。古云足食足兵，今乃两乏。臣思及此，寝食不下。”上
曰：“军不堪削，将宜恤士。”东阳曰：“近工役太多，官军困
以穷。外卫轮班，过期不至，坐此矣。”上曰：“宣德以前，内
官监自有人匠营缮之事，不及军也。”东阳曰：“陛下习
典故，幸甚。朝廷养军，故不为工役，所以养其锐气。”上
曰：“然。语大夏：夫先生辈腹心大臣，国事不言，朕恶从
知之？”皆诺，叩头出。已，健等拟户部侍郎顾佐等行诸
边。上复召面议曰：“佐恐弱。”健对：“户部尚书纮未”任，左
侍郎俨方视尚书事，是以拟佐。上曰：“亡论，在廷臣有
才力者，皆可留佐，与俨于户部谋，断相资矣。”乃遣左
副都御史阎仲宇、通政参议熊伟等往，刘健等上《安
边事宜》。上深嘉纳，令亟行毋后。七月，大同镇巡言寇
掘墩杀军甚急。上召刘健、李东阳、谢迁至煖阁，曰：“墩
军，我赤子也，被杀如此，苦何可言！朕与作主，其即日
出所选京军一万往征之。”健等对曰：“皇上垂念赤子，
宗社之福，京军恐未可轻动也。”上曰：“今亦未便出军，
备而待耳。”皆称善，而上意未释。后三日，召刘大夏面
谕，大夏力言不可。上曰：“太宗朝频年追逐，何以不可
出京军？”大夏对曰：“今刍谷乏而兵马疲，将鲜材而士
玩，令何可望太宗朝抑，太宗朝丘福兵亦尝陷。臣恐
军出不能弭，贼且因害人，徒费财物，有损亡益。”戴珊
曰：“大夏言是。”上曰：“几误。”乃更命工部左侍郎李𬭼、大
理寺右少卿吴一贯、通政司左参议丛兰分往经略
边关。陛辞退朝，上召𬭼等至煖阁，面谕之，赐金段钞
贯，使悉心整理，得以便宜行事。选听征京营军二万，
因命御马监太监苗逵监督军务，保国公朱晖充总
兵官，都察院右副都御史史琳提督军务，并令司设
太监张林管领神枪，都督神英、李俊充左右参将，待
报启行，运太仓银五万于宣府。户部，上《备边事宜》。从
之，命多方计议。《长策》闻，上问刘大夏、戴珊：“天下何时
太平，朕安得如古帝王？”大夏对曰：“难以急。如近日与
台阁议，当行之，将自治。”上曰：“阁臣刘健亦可，第所交
杂，尝独荐一人于朕，朕意殊不惬。”上不言姓名，久之
乃知为刘宇。甲辰，月食。八月，授张延龄，进光禄大夫、
柱国，岁加禄米六百石，通前千六百石。丁亥，召吏部

右掖下之。吏科给事中，蕣，户科给事中，盖言文升子
珊妻妾近日赃事败露，乞下廷理，别委考察者。文升、
珊各自劾。上曰：“毋辞避。”下蕣、盖镇抚狱究问，既得素
行实迹。上曰：“蕣恶尤甚，宜为民。”盖与冠带闲住。刘健、
李东阳曰：“耳目之臣也，陛下优容之。”上曰：“以优容言
事臣，可也，考察不尔。”九月，上召刘健曰：“巡按御史查
勘边功，多久不报。边将或病死不沾恩，人心靡激劝。
可令兵部与为期，违者罪之。”上召刘健等曰：“大同总
兵官江奏临阵用军法，先生拟许之，恐边将且轻戮。”
皆未敢对。健曰：“临阵用军法，所从来矣。人不效死难
取胜。”上曰：“虽然，命将出师可也。边总兵御敌者，第许
以严法从重治。”李东阳曰：“奏而不许，恐将难。”健曰：“昨
兵部拟奏云，寻常小敌遍裨出战，皆毋得用军法。此
有斟酌矣。”上曰：“旨曰：‘是。将且玩，其明白言之’。”上谕刘
健等曰：“昨讲官讲‘陈善闭邪释陈，陈说不如云‘敷陈
以善道启沃他，他不如之’。皆对曰：‘善’’。”上曰：“语日讲官，
要明白透彻，无有顾讳，乃”尽论思。十月，南京祭酒章
懋乞致仕，不许。以刑部尚书闵珪缓解死囚，召面责
之，罚其俸。上召刘大夏曰：“闵珪谳重狱，数忤朕。”对曰：
“珪能执法，而实效忠。”上曰：“古有何君何臣若此？”对曰：
“舜皋陶。”上颔之。上召刘大夏，从容问裁抑内臣事，左
右顾内臣，皆离数丈许。大夏久未对。上曰：“畏之乎？犹
疑朕听寺人之君”语。久，起，踉跄行。上命左右曰：“朕与
刘尚书话长。”尚书老，掖出之。上曰：“兵部所取中武举，
将才关焉。其特引见赐宴，令内阁主席。三年一举，不
中者与再试。”秦纮乞致仕，许之。十二月，改思恩为流
官，封祐棨为淮王。南京户科给事中戴铣劾方面以
下合考察者，吏部覆奏。上曰：“考察不公，科道宜纠，今
犹未也。铣等先奏无指实，其公之如前旨。令督理马
政都御史杨一清兼巡抚陕西，悉心御贼，清腾骧四
卫军人勇士。”是时上益明习国家事，自三月以后，每
朝退，频御煖阁，召内阁大臣、六卿长讲究典礼，诹询
治道，综核庶职，亲鞫大狱。午门之下，每一召对，天颜
开霁，圣虑周详，其于刘健、李东阳、谢迁辈，皆称为心
腹大臣，或连称“先生”而不名，议论层出，或累数十语，
臣下即欲进一二语，无间不能竟其辞。退而寻绎所
云，人亦不能悉记，诸臣皆感激奋厉，“天下欣然望太
平。”

十八年正月辛亥，月食。复设广东按察佥事一员，驻
清远督捕盗。左都御史戴珊乞致仕，不允。上召刘大
夏，既对，大夏进曰：“珊在告，臣往视之，恐微诚不能动
天。求臣上达，请许之乞身。”上曰：“渠倩卿奏乎？卿尚语
珊，朕推诚付托，家人父子也。太平未兆，忍舍朕去。”大
夏告珊，珊感泣，遂出视事。上召大夏、珊议政毕，赐白
金二锭，曰：“朕闻朝觐日，文官有避嫌贿赂，闭户不通
人。如二卿者，日开门延客何害？”且命曰：“勿朝谢，恐公
卿闻而愧。”二月戊辰，面谕户、工、兵三部臣于奉天门，
曰：“方今生齿渐繁，而民间户口、军伍、匠役月就耗损。
此皆官司不能抚恤，暨清理无方，以致徙亡脱漏，厥
弊非一。尔所部又因仍苟且，不悉心究之。今宜从长
议处以闻。”乃命户部推素有才望大臣一人，抚治流
民于荆、襄诸处。上曰：“朕方图新政，乐闻谠言，祖宗成
宪，不可更也。他诸军民利病切治体者，无大小官，悉
心陈之。”祠故都御史罗通于居庸。申《严伐沿边树木
禁》。四月，户部推抚治荆、襄大臣，拟起复刑部侍郎何
鉴。上召刘健曰：“户部推何鉴，何不会吏部？”健对曰：“所
部事也，以前有之。”上曰：“此前人失也。推举人才，乃吏
部事，会吏部即他日不称，无后词。”健曰：“则处置流民，
通令吏部会议否？”上曰：“是户部事，推官则当会吏部。”
南海县十三村遗贼复起，巡按御史聂贤以闻。上召
问刘健：“镇巡官职盗乃不奏，奏者御史，可降敕责之。”
上谓刘健：“言官言崔志端，道士也，不宜掌太常；言都
御史季麟丧师律；言都御史锺凿潮河致伤人命；言
南京刑部侍郎抚卑谄。夫道士掌太常，向亦有之，丧
师律非一人罪；锺，正人也，大臣宜刚正有气节，果卑
谄，当退。今亦无指实。其皆命供职如故。”上曰：“太常寺
奏铺户领物价，中有洪武等钱，市不通使，何也？”健曰：
“必自朝廷先之，如赏赐、折俸、盐钞、船钞之类，兼用旧
钱乃可。”谢迁曰：“请禁私钱。”李东阳曰：“铸钱徒费，有司
之慢也。”健等因奏：“今公私困竭之时，铸钱最要。他若
屯田、茶马，皆理财事，不可不讲。”东阳曰：“盐法尤重，今
坏尽矣。诸边开中，徒名耳，商人无利，皆莫肯上纳。”上
问故，健等因极论奏讨之弊。东阳曰：“奏讨之中又有
夹带。奏讨一至夹带十，商人无利，坐此也。”健等又言：
“太祖高皇帝时初行茶马，欧阳驸马坐私贩茶斤论
死，高皇后不敢救，其严如此。今王府岁禄万石不薄
矣，今亦恒有奏讨，亦恒求庄田税课，朝廷念亲亲，辄
许之。常额有限，自后宜绝。”上曰：“善。”遂召户部尚书韩
文，令计议盐法旧制及诸弊端以闻。户部主事李梦
阳上疏言事，末请裁抑外戚张氏。张鹤龄。延龄奏辩梦阳谤讪母后，有斩罪十上下梦阳锦衣狱，置对。上
问刘健曰：“夫李梦阳言事何若？”健曰：“小臣狂妄。”上默
然。谢迁曰：“无非心为国。”上颔之。会科道官交章救上
曰：“梦阳妄言，其罚三月俸。”居有闲，上问“刘大夏‘近外
事何如’？”大夏曰：“释李梦阳。”中外皆懽呼。上曰：“朕始欲
轻谴此人。”左右辄曰：“梦阳奏涉皇后，陛下即欲轻，莫
若少杖而遣之。”已，顾大夏曰：“知其意否？”大夏对：“臣不
知。”上曰：“杖必送锦衣，死之矣。渠辈快矣！奈朕杀谏臣
何！”翰林院学士张元祯上疏劝经筵讲《太极》《西铭》诸
书，上索《太极图》观之，曰：“天生斯人，开朕也。”五月，上忧
旱，居斋宫，见微雨，端坐凝思，欲下宽恤十五事。未诏，
遂婴寒疾。庚寅，大渐，遣司礼监太监戴义急召刘健、
李东阳、谢迁入。上燕服榻坐，呼前三，皆前叩头。上命
左右水布拭舌热。既曰：“朕承统十有八年，今三十六
岁，遘疾殆不兴，故召先生。”健等皆慰藉。上曰：“朕自知
命也。”上曰：“朕守祖宗法，不敢怠荒。天下事多累先生。”
执健手若永诀者，曰：“东宫十五矣，未选婚，可急令礼
部行之。”太监扶安李璋捧纸及砚，义奉朱笔及陈宽、
萧敬、李荣皆罗跪。上口授义遗旨：“义谨书。”上执健手
曰：“先生辈辅导之劳，朕所备知。东宫慧幼嗜佚，先生
劝之学，成就之。”皆饮泣对。辛卯，上召皇太子：“朕不豫，
皇帝属尔，务遵祖法，奉两宫，修德用贤，毋有怠惰，礼
仪悉依先帝遗典，祭素羞。”午刻，有旋风起，大扬尘，云
蒙三殿空中，若有骑龙升者。上崩。六月庚申，上尊谥
曰建天明道纯诚中正圣文神武至仁大德敬皇帝，
庙号孝宗。十月庚午，葬泰陵。方掩圹，有五色云见陵
上。史臣曰：“上简言慎动，悫诚充粹，暗”然。而日章燕处
必衣服冠，虽置笔砚有常处，曰“凡事皆合如此。”又曰：
“吾不自治，谁能治吾。”日五鼓率起祝天。每值水旱灾
异，辄斋心露祷，减税缓狱。郊祀奏乐有误，召乐官诘
之。惇叙彝典，动据太祖。移置太宗《永乐大典》于宫中，
时时省阅，小民章奏，披览必尽。有以人命讼冤者，未
尝不为覆讯，宁失不经？臣下逆耳苦口之言，纷然杂
进，而含容茹纳，未尝轻有罚谪，虽小官末吏，考察黜
退，如不得已，尤轸恤武臣、边帅。在位既久，见内外诸
司，弊端日积，欲痛加厘革，以复祖宗之故，而旁询博
访，务穷根节，含洪隐忍，不欲太骤。爱惜财用，宫中进
包索积累，左右欲弃之，特命送贮光禄备杂用。宫中
所畜牲口，日给粟豆，皆有常籍笔记尤重名义，论及
后世青史，恒为悚然。中外方延颈跂踵，翕然望治，忽
罹大变，哭临之日，赞毕，臣民俯伏号恸，顿不能兴。梓
宫所过，道傍老稚无不悲痛。主至土城行殿，群臣瞻
望御容，哭声訇天。其得人心之深如此。